31999R0379
L 046/15
JURNALUL OFÍCIAL AL UNIUNII EUROPENE
REGULAMENTUL (CE) NR. 379/1999 AL COMISIEI
din 19 februarie 1999
de modificare a Regulamentului (CEE) nr. 2568/91 privind caracteristicile uleiului de măsline și ale uleiului din reziduuri de măsline și metodele de analiză relevante
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CE) nr. 1638/98 (2), în special articolul 35a,
întrucât Regulamentul (CEE) nr. 2568/91 al Consiliului (3), astfel cum a fost modificat ultima dată prin Regulamentul (CE) nr. 2248/98 (4), a definit caracteristicile uleiului de măsline, ale uleiului din reziduuri de măsline și metodele pertinente de analiză;
întrucât, pentru armonizarea condițiilor de pregătire a probelor de ulei de măsline pentru analiză în conformitate cu Regulamentul (CEE) nr. 2568/91, respectivul regulament trebuie să prevadă necesitatea utilizării standardului internațional EN ISO 5555, pe lângă standardul ISO 661, care se aplică deja;
întrucât, în scopul existenței unei perioade de adaptare la noile standarde și a unui timp suficient pentru introducerea măsurilor de aplicare a acestora, aplicarea prezentului regulament trebuie amânată;
întrucât măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
ADOPTĂ PREZENTUL REGULAMENT:
Articolul 1
Articolul 2 alineatul (3) din Regulamentul (CEE) nr. 2568/91 se înlocuiește cu următorul text:
„(3) Probele pentru determinarea caracteristicilor uleiului în conformitate cu anexa I se prelevă în conformitate cu standardele internaționale EN ISO 661 privind pregătirea mostrelor pentru testare și EN ISO 5555 privind prelevarea de probe.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică din prima zi a celei de-a patra luni de la data intrării în vigoare.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 februarie 1999.